दिनांक 17052020 को केंद्रीय गृह सचिव एवं अध्यक्ष राष्ट्रीय कार्यकारी समिति आपदा प्रबंधन अधिनियम 2005 के अंतर्गत गठित द्वारा जारी किए गए दिशानिर्देशों के पैरा 7 में यह उल्लेखित किया गया है कि कमजोर व्यक्तियों को संरक्षण 65 वर्ष से ज्यादा उम्र के व्यक्ति सहरुग्णता वाले व्यक्ति गर्भवती महिलाएं और 10 वर्ष से कम उम्र के बच्चे आवश्यक और स्वास्थ्य प्रयोजनों को छोड़कर घर पर ही रहेंगे। इस असाधारण स्थिति को ध्यान में रखते हुए निर्वाचन आयोग ने मतदान केंद्रों पर 65 वर्ष से ज्यादा उम्र के मतदाताओं की संवेदनशीलता और उपस्थिति को कम करने और कोविड19 के सकारात्मक मतदाताओं और क्वारंटाइन के अंतर्गत आने वाले मतदाताओं के लिए वैकल्पिक डाक मतपत्र की सुविधाओं का विस्तार करने की सिफारिश की थी जिससे वे अपने मताधिकार से वंचित न हो सकें।